
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"СУНАР ӖҪӖ ТАТА СУНАР РЕСУРСӖСЕНЕ
УПРАСА ХӐВАРАССИ ҪИНЧЕН" САККУНӖН 9 ТАТА
15 СТАТЙИСЕНЕ УЛШӐНУСЕМ КӖРТЕССИ ҪИНЧЕН 

Чӑваш Республикин Патшалӑх Канашӗ
2026 ҫулхи пуш уйӑхӗн 26-мӗшӗнче
йышӑннӑ

1 статья
Чӑваш Республикин "Сунар ӗҫӗ тата сунар ресурсӗсене упраса хӑва-расси ҫинчен" 2011 ҫулхи ака уйӑхӗн 1-мӗшӗнчи 15 №-лӗ саккунне (Чӑваш Республикин Патшалӑх Канашӗн ведомоҫӗсем, 2011, 89 №; 2012, 92 № 
(I том); Чӑваш Республикин Саккунӗсен пуххи, 2013, 12 №; 2016, 12 №; 2017, 11 №; "Республика" хаҫат, 2018, ҫӗртме уйӑхӗн 27-мӗшӗ; 2019, утӑ уйӑхӗн 
17-мӗшӗ; 2020, ака уйӑхӗн 29-мӗшӗ, ҫӗртме уйӑхӗн 17-мӗшӗ; 2021, раштав уйӑхӗн 29-мӗшӗ; "право21.рф" сеть кӑларӑмӗ, 2022, раштав уйӑхӗн 2-мӗшӗ, 0000000000000330 №; "Республика" хаҫат, 2025, кӑрлач уйӑхӗн 15-мӗшӗ) ҫакӑн пек улшӑнусем кӗртес:
1) 9 статьян 6-мӗш пунктӗнче "пани" сӑмаха "парасси" сӑмахпа улӑштарас;
2) 15 статьяна ҫакӑн пек ҫырса хурас:
"15 статья.	Пурте усӑ куракан сунар вырӑнӗсенче сунар ресурсӗсене тытма ирӗк панисене валеҫсе памалли йӗрке
1. Пурте усӑ куракан сунар вырӑнӗсенче сунар ресурсӗсене тытма ирӗк панисене, пурте усӑ куракан сунар вырӑнӗсенче чӗрнеллӗ чӗр чунсене тытма ирӗк панисемсӗр пуҫне, полномочи панӑ органа заявленисемпе тӳрремӗнех хӑйсем е полномочийӗсене Раҫҫей Федерацийӗн саккунӗсемпе килӗшӳллӗн ҫырса йӗркеленӗ представительсем урлӑ тухнӑ физически сӑпатсене (вӗсем ҫинчен калакан сведенисене патшалӑхӑн сунархуҫалӑх реестрне кӗртнӗ) (малалла – сунарҫӑсем) сунар вырӑнӗсен йышӑнма пултараслӑх нормисене, сунар ресурсӗсене тытмалли квотӑсене е сунар ресурсӗсене тытма юракан нормӑсене, сунар ресурсӗсене туртса илме юракан нормативсене шута илсе параҫҫӗ. Пурте усӑ куракан сунар вырӑнӗсенче сунар ресурсӗсене тытма ирӗк паракан правӑна памалли черет, пурте усӑ куракан сунар вырӑнӗсенче чӗрнеллӗ чӗр чунсене тытма ирӗк панисемсӗр пуҫне, заявленисене тӑратнӑ черетпе тата вӗсене регистрациленипе тӳр килмелле. 
Пурте усӑ куракан сунар вырӑнӗсенче сунар ресурсӗсене тытма ирӗк илме ыйтса ҫырнӑ заявленисене, пурте усӑ куракан сунар вырӑнӗсенче чӗрнеллӗ чӗр чунсене тытма ирӗк илме ыйтса ҫырнӑ заявленисемсӗр пуҫне, сунар пуҫланакан палӑртнӑ сроксенчен пӗр уйӑхран маларах мар вӑхӑтра полномочиллӗ органа параҫҫӗ.
2. Пурте усӑ куракан сунар вырӑнӗсенче чӗрнеллӗ чӗр чунсене тытма ирӗк панисене (малалла ҫавӑн пекех – чӗрнеллӗ чӗр чунсене тытма ирӗк панисем) сунарҫӑсене сунар ресурсӗсене тытмалли квотӑна е сунар ресурсӗсене тытма юракан нормӑсене шута илсе параҫҫӗ. 
Чӗрнеллӗ чӗр чунсене тытма ирӗк илмелли правӑна сунарҫӑсем хушшинче шӑпа ярса, сунар ресурсӗсене тытмалли квотӑна е сунар ресурсӗсене тытма юракан нормӑсене шута илсе ҫак шайлашупа валеҫеҫҫӗ:
1) 50 процент – чӗрнеллӗ чӗр чунсене тытмалли сунар сезонӗ умӗнхи календарлӑ ҫул тапхӑрӗнче пурте усӑ куракан сунар вырӑнӗсенче кашкӑрсем тата (е) 30 ытла тилӗрен кая мар тытнӑ сунарҫӑсем (малалла – кашкӑрсем тата (е) тилӗсем тытнӑ сунарҫӑсем) хушшинче;
2) 20 процент – ҫар ҫапӑҫӑвӗсен ветеранӗсем шутланакан, ятарлӑ ҫар операцине хутшӑннӑ сунарҫӑсем (малалла – ҫар ҫапӑҫӑвӗсен ветеранӗсем – ятарлӑ ҫар операцийӗн участникӗсем) хушшинче;
3) 30 процент – кашкӑрсем тата (е) тилӗсем тытнӑ сунарҫӑсем тата ҫар ҫапӑҫӑвӗсен ветеранӗсем – ятарлӑ ҫар операцийӗн участникӗсем шутланакан сунарҫӑсем шутланман сунарҫӑсем хушшинче.
Кашкӑр тата (е) тилӗ тытнӑ факта чӗрнеллӗ чӗр чунсене тытма ирӗк илмелли правӑна илме заявкӑсем памалли срок (ӑна ҫак статьян 5-мӗш пайӗпе палӑртнӑ) пуҫланиччен вунӑ кунран кая юлмасӑр полномочиллӗ орган ҫирӗплетнӗ йӗркепе регистрацилеҫҫӗ.
Кашкӑрсем тата (е) тилӗсем тытнӑ сунарҫӑсенчен заявкӑсем пулман чухне чӗрнеллӗ чӗр чунсене тытма ирӗк илмелли правӑна ҫар ҫапӑҫӑвӗсен ветеранӗсем – ятарлӑ ҫар операцийӗн участникӗсем шутланакан сунарҫӑсем тата ытти сунарҫӑсем хушшинче сунар ресурсӗсене тытмалли палӑртнӑ квотӑна е сунар ресурсӗсене тытма юракан палӑртнӑ нормӑсене шута илсе ҫак шайлашупа валеҫеҫҫӗ:
1) 50 процент – ҫар ҫапӑҫӑвӗсен ветеранӗсем – ятарлӑ ҫар операцийӗн участникӗсем шутланакан сунарҫӑсем хушшинче;
2) 50 процент – ытти сунарҫӑсем хушшинче.
Ҫар ҫапӑҫӑвӗсен ветеранӗсем – ятарлӑ ҫар операцийӗн участникӗсем шутланакан сунарҫӑсенчен заявкӑсем пулман чухне чӗрнеллӗ чӗр чунсене тытма ирӗк илмелли правӑна кашкӑрсем тата (е) тилӗсем тытнӑ сунарҫӑсем тата ытти сунарҫӑсем хушшинче сунар ресурсӗсене тытмалли палӑртнӑ квотӑна е сунар ресурсӗсене тытма юракан палӑртнӑ нормӑсене шута илсе ҫак шайлашупа валеҫеҫҫӗ:
1) 50 процент – кашкӑрсем тата (е) тилӗсем тытнӑ сунарҫӑсем хушшинче;
2) 50 процент – ытти сунарҫӑсем хушшинче.
Кашкӑрсем тата (е) тилӗсем тытнӑ сунарҫӑсенчен, ҫавӑн пекех ҫар ҫапӑҫӑвӗсен ветеранӗсем – ятарлӑ ҫар операцийӗн участникӗсем шутланакан сунарҫӑсенчен заявкӑсем пулман чухне чӗрнеллӗ чӗр чунсене тытма ирӗк илмелли правӑна ытти сунарҫӑсем хушшинче сунар ресурсӗсене тытмалли квотӑна е сунар ресурсӗсене тытма юракан нормӑсене шута илсе 
100 процент чухлӗ пайласа параҫҫӗ.
Енчен те кашкӑрсем тата (е) тилӗсем тытнӑ сунарҫӑсем тата (е) ҫар ҫапӑҫӑвӗсен ветеранӗсем – ятарлӑ ҫар операцийӗн участникӗсем шутланакан 
сунарҫӑсем хушшинче чӗрнеллӗ чӗр чунсене тытма ирӗк панисене пайласа панӑ чухне чӗрнеллӗ чӗр чунсене тытма ирӗк панисем пайланмасӑр юлсан, вӗсене ытти сунарҫӑсем хушшинче пайласа параҫҫӗ.
Чӗрнеллӗ чӗр чунсен ҫитӗнсе ҫитнӗ чӗр чунӗсене чи малтан пайлама тивӗҫлӗ.
Чӗрнеллӗ чӗр чунсене тытма ирӗк панисен (пайласа памаллисен) шутне тулли единицӑпа шутласа палӑртаҫҫӗ. Енчен те чӗрнеллӗ чӗр чунсене тытма ирӗк панисен палӑртнӑ шутне единицӑран пысӑкрах вак хисеппе палӑртнӑ пулсан, ӑна математикӑра ҫывхартмалли правилӑсемпе килӗшӳллӗн ҫывхартнӑ пысӑкӑш сунар ресурсӗсене тытмалли квотӑна е сунар ресурсӗсене тытма юракан нормӑсенчен иртмесен ҫывхартаҫҫӗ. Енчен те вак хисеп единицӑран пӗчӗк пулсан, ҫывхартнӑ пысӑкӑш сунар ресурсӗсене тытмалли квотӑна е сунар ресурсӗсене тытма юракан нормӑсенчен иртмесен, ӑна тулли единица таран ҫывхартаҫҫӗ.
3. Чӗрнеллӗ чӗр чунсене тытма ирӗк илмелли правӑна илме сунарҫӑсем полномочиллӗ органа заявка параҫҫӗ, унта ҫакна кӑтартаҫҫӗ:
1) хушаматне, ятне, ашшӗ ятне (юлашки – пур пулсан), пурӑнакан вырӑна тата ҫыхӑнмалли телефона, сунар билечӗн номерне;
2) сунарҫӑ сунар ӗҫне пурнӑҫлама чӗрнеллӗ чӗр чунсене тытма ирӗк илмелли правӑна туянма палӑртакан пурте усӑ куракан сунар вырӑнӗсем вырнаҫнӑ муниципаллӑ округ ятне; 
3) сунар ресурсӗсен тӗсне. 
Кашкӑрсем тата (е) тилӗсем тытнӑ сунарҫӑсем заявка ҫумне кашкӑрсем тата (е) тилӗсем тытнӑ тӗслӗхе ҫирӗплетекен документӑн (унӑн формине полномочиллӗ орган палӑртнӑ) копине хураҫҫӗ.
Ҫар ҫапӑҫӑвӗсен ветеранӗсем – ятарлӑ ҫар операцийӗн участникӗсем шутланакан сунарҫӑсем заявка ҫумне Раҫҫей Федерацийӗн саккунӗсемпе палӑртнӑ йӗркепе панӑ ҫар ҫапӑҫӑвӗсен ветеранӗн удостоверенийӗн тата Раҫҫей Федерацийӗн саккунӗсемпе килӗшӳллӗн вӑл ятарлӑ ҫар операцийӗнче хутшӑннине ҫирӗплетекен документӑн копийӗсене хураҫҫӗ.
Ҫак пайӑн пиллӗкмӗш тата улттӑмӗш абзацӗсемпе пӑхса хӑварнӑ документсем заявка панӑ самантра пулмасан, сунарҫӑ ытти сунарҫӑсем хушшинче шӑпа янӑ ҫӗре хутшӑнать.
Ҫак пайӑн 1–3-мӗш пункчӗсенче асӑннӑ сведенисем ҫук пулсан заявкӑна регистрацилемеҫҫӗ. Полномочиллӗ орган заявлени килнӗ кунран пуҫласа пилӗк ӗҫ кунӗ хушшинче ӑна регистрацилеме килӗшменни ҫинчен заявка паракан сунарҫӑна ҫырса пӗлтерме тивӗҫ. 
4. Сунарҫӑ пурте усӑ куракан сунар вырӑнӗсем вырнаҫнӑ пӗр муниципаллӑ округ территорийӗнче кӑна сунар ресурсӗсен пӗр тӗсӗн пӗр чӗр чунтан ытларах мар чӗрнеллӗ чӗр чунсене тытма ирӗк панине илмелли правӑна илме пӗр заявка пама пултарать. 
5. Сунарҫӑсем чӗрнеллӗ чӗр чунсене тытма ирӗк илмелли правӑна илме иртсе пыракан ҫулӑн ҫурла уйӑхӗн 1-мӗшӗнчен пуҫласа авӑн уйӑхӗн 1-мӗшӗчченхи тапхӑрта заявкӑсем тӑратаҫҫӗ тата заявкӑсене полномочиллӗ орган йышӑннӑ черет йӗркине пӑхӑнса журналта регистрацилет. Журнала электронлӑ майпа тата (е) хут ҫине ҫырса тытса пыраҫҫӗ.
6. Шӑпа янине заявкӑсене йышӑнмалли срок вӗҫленнӗ кунран пуҫласа вӑтӑр кун хушшинче ирттереҫҫӗ. Полномочиллӗ орган шӑпа янине ирттерес кунччен пилӗк кунран кая юлмасӑр Чӑваш Республикин власть органӗсен "Интернет" информаципе телекоммуникаци сетӗнчи порталӗнче шӑпа ямалли вырӑн, кун тата вӑхӑт ҫинчен сведенисем вырнаҫтарать. 
7. Полномочиллӗ орган туса хуракан, пурте усӑ куракан сунар вырӑнӗсенче чӗрнеллӗ чӗр чунсене тытма ирӗк илмелли правӑна илме шӑпа янине ирттерекен комисси шӑпа янине уҫҫӑн ирттерет. Комисси йышне Чӑваш Республикин ӗҫ тӑвакан органӗсен, ҫавӑн пекех килӗшсе татӑлнӑ тӑрӑх федерацин ӗҫ тӑвакан власть органӗсен территори органӗсен тата общественность представителӗсене кӗртеҫҫӗ. 
Комисси ҫинчен калакан положение тата комисси йышне полномочиллӗ орган ҫирӗплетет. 
8. Полномочиллӗ орган чӗрнеллӗ чӗр чунсене тытма ирӗк илмелли правӑна илме шутлакансен списокӗсене муниципаллӑ округсем тата сунар ресурсӗсен тӗсӗсем тӑрӑх, панӑ заявкӑсене регистрациленӗ номерсемпе (вӗсем шӑпа ямалли номерсем шутланаҫҫӗ) килӗшӳллӗн туса хатӗрлет.
9. Шӑпа янине кашни муниципаллӑ округ валли сунар ресурсӗсен кашни тӗсӗ енӗпе ҫак статьян 2-мӗш пайӗпе палӑртнӑ йӗркепе ирттереҫҫӗ. 
10. Шӑпа янине номерсене ӑнсӑртран суйласа илсе, номерсене хунӑ конвертсене (контейнерсене) вырнаҫтарнӑ лототронпа усӑ курса ирттереҫҫӗ. Комисси лототрона хатӗрлесе ҫитерет тата кашни конверта (контейнера) пӑхса тухать. Шӑпа янӑ ҫӗре сунарҫӑсем, общественность тата массӑллӑ информаци хатӗрӗсен представителӗсем хутшӑнма пултараҫҫӗ. 
11. Шӑпа янин результачӗсем тӑрӑх протокол ҫырса хатӗрлеҫҫӗ, ӑна комисси членӗсем алӑ пусаҫҫӗ. Протоколра ҫакна кӑтартаҫҫӗ: 
1) кашни муниципаллӑ округ тӑрӑх чӗрнеллӗ чӗр чунсене тытма ирӗк илмелли правӑна илнӗ сунарҫӑсен сунар билечӗсен номерӗсене тата хушамачӗсене, ячӗсене, ашшӗ ячӗсене (юлашки – пур пулсан); 
2) ҫак пайӑн 1-мӗш пунктӗнче кӑтартнӑ сунарҫӑсем чӗрнеллӗ чӗр чунсене тытма ирӗк илмелли правӑна пурнӑҫламан пулсан, е сунар ресурсӗсене тытмалли квотӑсене е сунар ресурсӗсене тытма юракан нормӑсене пысӑклатнӑ пулсан кашни муниципаллӑ округ тӑрӑх чӗрнеллӗ чӗр чунсене тытма ирӗк илмелли правӑна илнӗ сунарҫӑсен сунар билечӗсен номерӗсене тата хушамачӗсене, ячӗсене, ашшӗ ячӗсене (юлашки – пур пулсан) шӑпа янинче палӑртнӑ йӗркепе.
12. Полномочиллӗ орган шӑпа янӑ кун хыҫҫӑн пилӗк ӗҫ кунӗ хушшинче Чӑваш Республикин власть органӗсен "Интернет" информаципе телекоммуникаци сетӗнчи порталӗнче шӑпа янин результачӗсем ҫинчен, муниципаллӑ округсен сунар ресурсӗсене тытмалли квотӑсем е сунар ресурсӗсене тытма юракан нормӑсем пулманнипе шӑпа янине ирттермен пурте усӑ куракан сунар вырӑнӗсем ҫинчен тата чӗрнеллӗ чӗр чунсене тытма ирӗк илме заявленисем памалли сроксем ҫинчен сведенисем вырнаҫтарать. 
13. Сунарҫӑ Чӑваш Республикин власть органӗсен "Интернет" информаципе телекоммуникаци сетӗнчи порталӗнче шӑпа янин результачӗсене вырнаҫтарнӑ кунран пуҫласа вӑтӑр календарлӑ кун хушшинче полномочиллӗ органа тӳрремӗнех хӑй е полномочийӗсене Раҫҫей Федерацийӗн саккунӗсемпе килӗшӳллӗн ҫырса йӗркеленӗ представителӗ урлӑ заявленипе тухса чӗрнеллӗ чӗр чунсене тытма ирӗк панӑ правӑна пурнӑҫлама пултарать.
14. Сунарҫӑ чӗрнеллӗ чӗр чунсене тытма ирӗк илмелли правӑна пурнӑҫламан пулсан е тата сунар сезонӗ вӑхӑтӗнче пурте усӑ куракан сунар вырӑнӗсенче сунар ресурсӗсене тытмалли квотӑна е сунар ресурсӗсене тытма юракан нормӑсене пысӑклатнӑ чухне полномочиллӗ орган сунарҫӑсене ҫак статьян 13-мӗш пайӗпе палӑртнӑ срок иртнӗ кунран пуҫласа пилӗк ӗҫ кунӗ хушшинче е тата сунар ресурсӗсене тытмалли квотӑна е сунар ресурсӗсене тытма юракан нормӑсене пысӑклатасси ҫинчен йышӑну тунӑ кунран пуҫласа шӑпа янӑ чухне палӑртнӑ черетпе вӗсен чӗрнеллӗ чӗр чунсене тытма ирӗк панӑ право пурри ҫинчен ҫырса пӗлтерет. 
15. Сунарҫӑсем панӑ заявкӑсен шучӗ муниципаллӑ округ территорийӗнче сунар ресурсӗсене тытмалли квотӑран е сунар ресурсӗсене тытма юракан нормӑсенчен иртмен чухне шӑпа ямаҫҫӗ тата чӗрнеллӗ чӗр чунсене тытма ирӗк панине илме заявка тӑратнӑ мӗн пур сунарҫӑсене валеҫсе параҫҫӗ. 
16. Ҫак статьян 14-мӗш пайӗпе пӑхса хӑварнӑ тӗслӗхсенче сунарҫӑсем полномочиллӗ органӑн ҫырса пӗлтернине илнӗ кунран пуҫласа вунӑ календарлӑ кун хушшинче полномочиллӗ органа тӳрремӗнех хӑй е полномочийӗсене Раҫҫей Федерацийӗн саккунӗсемпе килӗшӳллӗн ҫырса йӗркеленӗ представителӗ урлӑ заявленипе тухса чӗрнеллӗ чӗр чунсене тытма ирӗк панӑ правӑна пурнӑҫлама пултарать.
17. Пурте усӑ куракан сунар вырӑнӗсенче сунар ӗҫне пурнӑҫлама ирӗк панисене парассине Раҫҫей Федерацийӗн саккунӗсемпе палӑртнӑ йӗркепе полномочиллӗ орган тивӗҫтерет.".

2 статья
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

	Чӑваш Республикин
Пуҫлӑхӗ
	
О. Николаев

